Σοκαρισμένη η Χαλκίδα από την αυτοκτονία του Πάνου Συκιώτη – Αμέτρητα τα μηνύματα “αποχαιρετισμού” στα social media

Σοκαρισμένοι και θλιμμένοι συνάμα είναι συγγενείς φίλοι και οι πάρα πολλοί γνωστοί του συνταξιούχου ναυτικού και αγαπητού πρώην πρόεδρου του Ναυτικού Ομίλου που έβαλε τέλος στην ζωή του.

Ο 76χρονος Πάνος Συκιώτης βρέθηκε κρεμασμένος στο σπίτι του στην περιοχή του Αγίου Μηνά σήμερα το πρωί. Είχε ασχοληθεί πολλά χρόνια με το ΝΟΧ στον οποίο είχε μάλιστα διατελέσει και πρόεδρος, ενώ το τελευταίο διάστημα αντιμετώπιζε προβλήματα υγείας .

Αμέτρητα είναι τα μηνύματα στα social media για τον ξαφνικό χαμό του 76χρονου, ανάμεσα στα οποία και εκείνο του προπονητή του ΝΟΧ Θοδωρή Κιαπέκου που συγκινητικά αποχαιρετά τον άνθρωπο που όπως λέει τους “μεγάλωσε” στον χώρο του καγιάκ.

Ο άνθρωπος που μας ”μεγάλωσε” στο χώρο του καγιάκ αποφάσισε να ”φύγει” με το δικό του τρόπο. Τα λόγια είναι περιττά, σε ευχαριστούμε για όλα….καλό παράδεισο Πάνο…

Ήταν ένας εξαιρετικός άνθρωπος που με κάθε ευκαιρία έδειχνε την αγάπη του για τους ανθρώπους, τα ζώα και την πόλη της Χαλκίδας που τόσο αγάπησε.